กฎกระทรวง
กฎกระทรวง
(พ.ศ. ๒๕๒๘)
ออกตามความในพระราชบัญญัติเครื่องแบบทหาร
พุทธศักราช ๒๔๗๗
ว่าด้วยเครื่องแบบทหารอากาศ
ฉบับที่ ๑๘[๑]
 

อาศัยอำนาจตามความในมาตรา ๕
แห่งพระราชบัญญัติเครื่องแบบทหาร พุทธศักราช ๒๔๗๗ ซึ่งแก้ไขเพิ่มเติมโดยพระราชบัญญัติเครื่องแบบทหาร
(ฉบับที่ ๔) พ.ศ. ๒๕๑๔ และมาตรา ๗ แห่งพระราชบัญญัติเครื่องแบบทหาร พุทธศักราช ๒๔๗๗
รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้

ข้อ ๑
ให้ยกเลิกความในข้อ ๓ ข้อ ๔ ข้อ ๕ ข้อ ๖ ข้อ ๗ ข้อ ๘ และข้อ ๙
แห่งกฎกระทรวง (พ.ศ. ๒๕๑๑) ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ ซึ่งแก้ไขเพิ่มเติมโดยกฎกระทรวง (พ.ศ. ๒๕๒๓)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๗ และให้ใช้ความต่อไปนี้แทน
ข้อ ๓ เครื่องแบบพลทหาร มี ๕ ชนิด คือ
(๑) เครื่องแบบปกติ ประกอบด้วย
(ก) หมวกทรงหม้อตาลสีเทา หรือหมวกหนีบสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๒) เครื่องแบบฝึก ประกอบด้วย
(ก) หมวกแก๊ปทรงอ่อนสีเทา หรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง)
เข็มขัดด้ายถักหรือวัตถุเทียมด้ายถักสีน้ำเงินดำหรือสีเทา
(จ) รองเท้าสูงครึ่งน่องหนังสีดำ ชนิดผูกเชือก
สำหรับพลทหารในกองปฏิบัติการพิเศษ กรมอากาศโยธิน
ให้ใช้หมวกทรวงอ่อนสีน้ำเงินดำประกอบเครื่องแบบฝึก
(๓) เครื่องแบบสนาม เช่นเดียวกับเครื่องแบบฝึก
เว้นแต่ให้ใช้เข็มขัดด้ายถักหรือวัตถุเทียมถักสีเทา และให้ใช้เครื่องสนามด้วย
(๔) เครื่องแบบครึ่งยศ เช่นเดียวกับเครื่องแบบฝึก
เว้นแต่ให้ใช้หมวกเหล็กสีเทา
สำหรับพลทหารในกองพันทหารอากาศโยธิน ๑ รักษาพระองค์ กรมอากาศโยธิน
มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพและเข็มขัด
(จ) รองเท้าหุ้มข้อหนังสีดำ
(ฉ) ถุงมือสีขาว
(๕) เครื่องแบบเต็มยศ เช่นเดียวกับเครื่องแบบครึ่งยศ
สำหรับพลทหารในกองพันทหารอากาศโยธิน ๑ รักษาพระองค์ กรมอากาศโยธิน
มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง เช่นเดียวกับเครื่องแบบครึ่งยศรักษาพระองค์
เว้นแต่ให้ใช้หมวกยอดมีพู่และเสื้อชั้นนอกคอปิดสีบานเย็น
ข้อ ๔
เครื่องแบบนักเรียนจ่าอากาศ และนายทหารประทวนชั้นจ่าอากาศ มี ๑๐ ชนิด คือ
(๑) เครื่องแบบปกติขาว ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกคอปิดสีขาว
(ค) กางเกงขายาวสีขาว
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๒) เครื่องแบบปกติเทาคอแบะ ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกคอแบะสีเทา
(ค) กางเกงขายาวสีเทา
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๓) เครื่องแบบปกติเทารัดเอว ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกรัดเอวสีเทา
(ค) กางเกงขายาวสีเทา
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๔) เครื่องแบบปกติเทาคอพับ ประกอบด้วย
(ก) หมวกทรงหม้อตาลสีเทาหรือหมวกหนีบสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๕) เครื่องแบบปกติเทาอ่อนคอแบะ ประกอบด้วย
(ก) หมวกทรงหม้อตาลสีเทา หรือหมวกหนีบสีเทา
(ข) เสื้อคอแบะสีเทาอ่อน
(ค) กางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๖) เครื่องแบบฝึก ประกอบด้วย
(ก) หมวกแก๊ปทรงอ่อนสีเทา หรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง)
เข็มขัดด้ายถักหรือวัตถุเทียมด้ายถักสีน้ำเงินดำหรือสีเทา
(จ) รองเท้าสูงครึ่งน่องหนังสีดำ ชนิดผูกเชือก
สำหรับนายทหารประทวนชั้นจ่าอากาศในกองปฏิบัติการพิเศษ
กรมอากาศโยธิน ให้ใช้หมวกทรงอ่อนสีน้ำเงินดำประกอบเครื่องแบบฝึก
(๗) เครื่องแบบสนาม เช่นเดียวกับเครื่องแบบฝึก
เว้นแต่ให้ใช้เข็มขัดด้ายถักหรือวัตถุเทียมด้ายถักสีเทา และให้ใช้เครื่องสนามด้วย
(๘) เครื่องแบบครึ่งยศ เช่นเดียวกับเครื่องแบบปกติขาว
เว้นแต่ให้ใช้รองเท้าหุ้มข้อหนังสีดำ
สำหรับนายทหารประทวนชั้นจ่าอากาศในกองพันอากาศโยธิน ๑
รักษาพระองค์ กรมอากาศโยธิน มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง
ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพและเข็มขัด
(จ) รองเท้าหุ้มข้อหนังสีดำ
(ฉ) ถุงมือสีขาว
(๙) เครื่องแบบเต็มยศขาว เช่นเดียวกับเครื่องแบบครึ่งยศ
สำหรับนายทหารประทวนชั้นจ่าอากาศในกองพันทหารอากาศโยธิน ๑
รักษาพระองค์ กรมอากาศโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกยอดมีพู่และเสื้อชั้นนอกคอปิดสีบานเย็น
(๑๐) เครื่องแบบเต็มยศเทา
เช่นเดียวกับเครื่องแบบปกติเทาคอแบะ เว้นแต่ให้ใช้รองเท้าหุ้มข้อหนังสีดำ
ถ้าประจำแถวทหารซึ่งแต่งเครื่องแบบเต็มยศ ให้แต่งเช่นเดียวกับเครื่องแบบฝึก
เว้นแต่ให้ใช้หมวกเหล็กสีเทา
ข้อ ๕
เครื่องแบบนายทหารประทวนชั้นพันจ่าอากาศ มี ๑๑ ชนิด คือ
(๑) เครื่องแบบปกติขาว ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกคอปิดสีขาว
(ค) กางเกงขายาวสีขาว
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๒) เครื่องแบบปกติเทาคอแบะ ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกคอแบะสีเทา
(ค) กางเกงขายาวสีเทา
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๓) เครื่องแบบปกติเทารัดเอว ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกรัดเอวสีเทา
(ค) กางเกงขายาวสีเทา
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๔) เครื่องแบบปกติเทาคอพับ ประกอบด้วย
(ก) หมวกทรงหม้อตาลสีเทา หรือหมวกหนีบสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๕) เครื่องแบบปกติเทาอ่อนคอแบะ ประกอบด้วย
(ก) หมวกทรงหม้อตาลสีเทา หรือหมวกหนีบสีเทา
(ข) เสื้อคอแบะสีเทาอ่อน
(ค) กางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๖) เครื่องแบบฝึก ประกอบด้วย
(ก) หมวกแก๊ปทรงอ่อนสีเทาหรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง)
เข็มขัดด้ายถักหรือวัตถุเทียมด้ายถักสีน้ำเงินดำหรือสีเทา
(จ) รองเท้าสูงครึ่งน่องหนังสีดำ ชนิดผูกเชือก
สำหรับนายทหารประทวนชั้นพันจ่าอากาศในกองปฏิบัติการพิเศษ
กรมอากาศโยธิน ให้ใช้หมวกทรงอ่อนสีน้ำเงินดำประกอบเครื่องแบบฝึก
(๗) เครื่องแบบสนาม เช่นเดียวกับเครื่องแบบฝึก
เว้นแต่ให้ใช้เข็มขัดด้ายถักหรือวัตถุเทียมด้ายถักสีเทา และให้ใช้เครื่องสนามด้วย
(๘) เครื่องแบบครึ่งยศ เช่นเดียวกับเครื่องแบบปกติขาว
เว้นแต่ให้ใช้รองเท้าหุ้มข้อหนังสีดำ
สำหรับนายทหารประทวนชั้นพันจ่าอากาศในกองพันทหารอากาศโยธิน ๑
รักษาพระองค์ กรมอากาศโยธิน มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง
ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพและเข็มขัด
(จ) รองเท้าหุ้มข้อหนังสีดำ
(ฉ) ถุงมือสีขาว
(๙) เครื่องแบบเต็มยศขาว เช่นเดียวกับเครื่องแบบครึ่งยศ
สำหรับนายทหารประทวนชั้นพันจ่าอากาศในกองพันทหารอากาศโยธิน ๑
รักษาพระองค์ กรมอากาศโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกยอดมีพู่และเสื้อชั้นนอก
คอปิดสีบานเย็น
(๑๐) เครื่องแบบเต็มยศเทา
เช่นเดียวกับเครื่องแบบปกติเทาคอแบะ เว้นแต่ให้ใช้รองเท้าหุ้มข้อหนังสีดำ
ถ้าประจำแถวทหารซึ่งแต่งเครื่องแบบเต็มยศ ให้แต่งเช่นเดียวกับเครื่องแบบฝึก
เว้นแต่ให้ใช้หมวกเหล็กสีเทา
(๑๑) เครื่องแบบสโมสร เช่นเดียวกับเครื่องแบบปกติขาว
เว้นแต่ให้ใช้รองเท้าสโมสร
ข้อ ๖
เครื่องแบบนักเรียนนายเรืออากาศ มี ๑๓ ชนิด คือ
(๑) เครื่องแบบปกติขาว ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกคอปิดสีขาว
(ค) กางเกงขายาวสีขาว
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๒) เครื่องแบบปกติเทาคอแบะ ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกคอแบะสีเทา
(ค) กางเกงขายาวสีเทา
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๓) เครื่องแบบปกติเทารัดเอว ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกรัดเอวสีเทา
(ค) กางเกงขายาวสีเทา
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๔) เครื่องแบบปกติเทาคอพับ ประกอบด้วย
(ก) หมวกทรงหม้อตาลสีเทา หรือหมวกหนีบสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๕) เครื่องแบบปกติเทาอ่อนคอแบะ ประกอบด้วย
(ก) หมวกทรงหม้อตาลสีเทา หรือหมวกหนีบสีเทา
(ข) เสื้อคอแบะสีเทาอ่อน
(ค) กางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๖) เครื่องแบบฝึก ประกอบด้วย
(ก) หมวกแก๊ปทรงอ่อนสีเทา หรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง) เข็มขัดด้ายถักหรือวัตถุเทียมด้ายถักสีเทา
(จ) รองเท้าสูงครึ่งน่องหนังสีดำ ชนิดผูกเชือก
(๗) เครื่องแบบสนาม มี ๒ ชนิด คือ
(ก) เครื่องแบบสวนสนาม ก. ประกอบด้วย
(๑) รองในหมวกเหล็กสีเทา
(๒) เสื้อชั้นนอกรัดเอวสีเทา
(๓) ผ้าพันคอสีฟ้าอ่อน
(๔) กางเกงขายาวสีเทา
(๕) เข็มขัดด้ายถักหรือวัตถุเทียมด้ายถักสีขาว
(๖) รองเท้าสูงครึ่งน่องหนังสีดำ ชนิดผูกเชือก
(ข) เครื่องแบบสวนสนาม ข. ประกอบด้วย
(๑) หมวกทรงหม้อตาลสีขาว
(๒) เสื้อชั้นนอกรัดเอวสีเทา
(๓) กางเกงขายาวสีขาว
(๔) เข็มขัดหนังสีขาว
(๕) รองเท้าหุ้มข้อหนังสีดำ
เครื่องแบบสวนสนาม ข.
ให้แต่งเฉพาะในงานพิธีของโรงเรียนนายเรืออากาศ
(๘) เครื่องแบบสนาม เช่นเดียวกับเครื่องแบบฝึก และให้ใช้เครื่องสนามด้วย
(๙) เครื่องแบบครึ่งยศ เช่นเดียวกับเครื่องแบบปกติขาว
เว้นแต่ให้ใช้กางเกงแถบ และรองเท้าหุ้มข้อหนังสีดำ
และให้มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพและเข็มขัด
(จ) รองเท้าหุ้มข้อหนังสีดำ
(ฉ) ถุงมือสีขาว
(๑๐) เครื่องแบบเต็มยศขาว เช่นเดียวกับเครื่องแบบครึ่งยศ
และให้มีเครื่องแบบเต็มยศรักษาพระองค์ เพิ่มขึ้นอีกชนิดหนึ่ง เช่นเดียวกับเครื่องแบบครึ่งยศรักษาพระองค์
เว้นแต่ให้ใช้หมวกยอดมีพู่และเสื้อชั้นนอกคอปิดสีฟ้าสด
(๑๑) เครื่องแบบเต็มยศเทา
เช่นเดียวกับเครื่องแบบปกติเทาคอแบะ
เว้นแต่ให้ใช้กางเกงแถบและรองเท้าหุ้มข้อหนังสีดำ
(๑๒) เครื่องแบบสโมสรคอปิด เช่นเดียวกับเครื่องแบบปกติขาว
เว้นแต่ให้ใช้กางเกงแถบและรองเท้าสโมสร
(๑๓) เครื่องแบบสโมสรคอแบะ เช่นเดียวกับเครื่องแบบปกติเทาคอแบะ
เว้นแต่ให้ใช้ผ้าผูกคอสีดำเงื่อนหูกระต่าย กางเกงแถบและรองเท้าสโมสร
ข้อ ๗
เครื่องแบบนายทหารสัญญาบัตร มี ๑๓ ชนิด คือ
(๑) เครื่องแบบปกติขาว ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกคอปิดสีขาว
(ค) กางเกงขายาวสีขาว
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๒) เครื่องแบบปกติเทาคอแบะ ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกคอแบะสีเทา
(ค) กางเกงขายาวสีเทา
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๓) เครื่องแบบปกติเทารัดเอว ประกอบด้วย
(ก) หมวกทรงหม้อตาลสีเทา
(ข) เสื้อชั้นนอกรัดเอวสีเทา
(ค) กางเกงขายาวสีเทา
(ง) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๔) เครื่องแบบปกติเทาคอพับ ประกอบด้วย
(ก) หมวกทรงหม้อตาลสีเทา หรือหมวกหนีบสีเทา
(ข) เสื้อคอพับสีเทา
(ค) กางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๕) เครื่องแบบปกติเทาอ่อนคอแบะ ประกอบด้วย
(ก) หมวกทรงหม้อตาลสีเทา หรือหมวกหนีบสีเทา
(ข) เสื้อคอแบะสีเทาอ่อน
(ค) กางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ หรือรองเท้าหุ้มข้อหนังสีดำ
(๖) เครื่องแบบฝึก ประกอบด้วย
(ก) หมวกแก๊ปทรงอ่อนสีเทา หรือหมวกเหล็กสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง)
เข็มขัดด้ายถักหรือวัตถุเทียมด้ายถักสีน้ำเงินดำหรือสีเทา
(จ) รองเท้าสูงครึ่งน่องหนังสีดำ ชนิดผูกเชือก
สำหรับนายทหารสัญญาบัตรในกองปฏิบัติการพิเศษ กรมอากาศโยธิน
ให้ใช้หมวกทรงอ่อนสีน้ำเงินดำประกอบเครื่องแบบฝึก
สำหรับนายทหารสัญญาบัตรซึ่งดำรงตำแหน่งหรือรักษาราชการในตำแหน่งผู้บัญชาการกรมอากาศโยธิน
รองผู้บัญชาการกรมอากาศโยธิน เสนาธิการกรมอากาศโยธิน รองเสนาธิการกรมอากาศโยธิน ผู้อำนวยการกองวิทยาการ
กรมอากาศโยธิน และรองผู้อำนวยการกองวิทยาการ กรมอากาศโยธิน
ให้ใช้หมวกทรงอ่อนสีน้ำเงินดำประกอบเครื่องแบบฝึกได้ด้วย
(๗) เครื่องแบบสนาม เช่นเดียวกับเครื่องแบบฝึก
เว้นแต่ให้ใช้เข็มขัดด้ายถักหรือวัตถุเทียมด้ายถักสีเทา และให้ใช้เครื่องสนามด้วย
(๘) เครื่องแบบครึ่งยศ เช่นเดียวกับเครื่องแบบปกติขาว
เว้นแต่ให้ใช้กางเกงแถบและรองเท้าหุ้มข้อหนังสีดำ
สำหรับนายทหารสัญญาบัตรในกรมนักเรียนนายเรืออากาศรักษาพระองค์
โรงเรียนนายเรืออากาศ และในกองพันทหารอากาศโยธิน ๑ รักษาพระองค์ กรมอากาศโยธิน
และนายทหารพิเศษประจำกรมนักเรียนนายเรืออากาศรักษาพระองค์
โรงเรียนนายเรืออากาศและประจำกองพันทหารอากาศโยธิน ๑ รักษาพระองค์ กรมอากาศโยธิน
มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย
(ก) หมวกยอด
(ข) เสื้อชั้นนอกคอปิดสีขาว
(ค) กางเกงแถบ
(ง) คันชีพ
(จ) รองเท้าหุ้มข้อหนังสีดำ
(ฉ) ถุงมือสีขาว
(๙) เครื่องแบบเต็มยศขาว เช่นเดียวกับเครื่องแบบครึ่งยศ
สำหรับนายทหารสัญญาบัตรในกรมนักเรียนนายเรืออากาศรักษาพระองค์
โรงเรียนนายเรืออากาศ และนายทหารพิเศษประจำกรมนักเรียนนายเรืออากาศรักษาพระองค์
โรงเรียนนายเรืออากาศ มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกยอดมีพู่
เสื้อชั้นนอกคอปิดสีฟ้าสด และมีประคด
สำหรับนายทหารสัญญาบัตรในกองพันทหารอากาศโยธิน ๑
รักษาพระองค์ กรมอากาศโยธิน และนายทหารพิเศษประจำกองพันทหารอากาศโยธิน ๑
รักษาพระองค์ กรมอากาศโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกยอดมีพู่
เสื้อชั้นนอกคอปิดสีบานเย็นและมีประคด
(๑๐) เครื่องแบบเต็มยศเทา เช่นเดียวกับเครื่องแบบปกติเทาคอแบะ
เว้นแต่ให้ใช้กางเกงแถบและรองเท้าหุ้มข้อหนังสีดำ
ถ้าประจำแถวทหารซึ่งแต่งเครื่องแบบเต็มยศ ให้แต่งเช่นเดียวกับเครื่องแบบฝึก
เว้นแต่ให้ใช้หมวกเหล็กสีเทา
(๑๑) เครื่องแบบสโมสรคอปิด เช่นเดียวกับเครื่องแบบปกติขาว
เว้นแต่ให้ใช้กางเกงแถบและรองเท้าสโมสร
(๑๒) เครื่องแบบสโมสรอกแข็ง ประกอบด้วย
(ก) หมวกทรงหม้อตาลสีขาว
(ข) เสื้อชั้นนอกเปิดอกสีขาว
(ค)
เสื้อกั๊กสีขาวและเชิ้ตอกแข็งสีขาวหรือจะใช้เชิ้ตอกจีบสีขาวแทนเชิ้ตอกแข็งสีขาวก็ได้
(ง) กางเกงแถบ
(จ) รองเท้าสโมสร
ในบางโอกาสจะใช้หมวกทรงหม้อตาลสีเทา เสื้อชั้นนอกเปิดอกสีเทา
และเสื้อกั๊กสีขาวหรือสีเทาก็ได้
(๑๓) เครื่องแบบสโมสรอกอ่อน
เช่นเดียวกับเครื่องแบบสโมสรอกแข็ง เว้นแต่ให้ใช้เชิ้ตอกอ่อนสีขาว
และแพรแถบรัดเอวสีเทาแทนเสื้อกั๊กสีขาวหรือสีเทา และเชิ้ตอกแข็งสีขาว
ข้อ ๘ หมวกมี ๗
แบบ คือ
(๑) หมวกเหล็กสีเทา มีสายรัดคางหนังสีดำ กว้าง ๑.๕
เซนติเมตร
(๒) หมวกแก๊ปทรงอ่อนสีเทา มีตราหน้าหมวกโลหะขนาดเล็ก
เว้นแต่นักเรียนนายเรืออากาศ ให้ใช้ตราหน้าหมวกโลหะตามข้อ ๖๓ (๒) (ก)
(๓) หมวกทรงหม้อตาลสีเทา มีเครื่องประกอบ คือ
(ก) กะบัง ทำด้วยหนังหรือวัตถุเทียมหนังสีดำ
พื้นกะบังด้านล่างสีเทาหรือสีดำ
สำหรับนายทหารสัญญาบัตรชั้นนาวาอากาศเอก
ที่ขอบโค้งของกะบังด้านบนปักด้วยดิ้นทองหรือทำด้วยวัตถุเทียมดิ้นทองเป็นรูปช่อชัยพฤกษ์
๑ แถว บนพื้นสักหลาดสีดำ
สำหรับนายทหารสัญญาบัตรชั้นนายพลอากาศและจอมพลอากาศ
ที่ขอบโค้งของกะบังด้านบนปักด้วยดิ้นทองหรือทำด้วยวัตถุเทียมดิ้นทองเป็นรูปช่อชัยพฤกษ์
๒ แถว บนพื้นสักหลาดสีดำ
(ข) สายรัดคาง กว้าง ๑.๒ เซนติเมตร
พลทหาร นักเรียนจ่าอากาศ และนายทหารประทวน
ใช้หนังหรือวัตถุเทียมหนังสีดำ
นักเรียนนายเรืออากาศ และนายทหารสัญญาบัตร
ใช้แถบไหมทองหรือวัตถุเทียมไหมทอง
(ค) ดุมตรึงปลายสายรัดคาง ข้างละ ๑ ดุม
พลทหาร ใช้ดุมเกลี้ยงสีเทาขนาดเล็ก
นักเรียนจ่าอากาศ นายทหารประทวน นักเรียนนายเรืออากาศ และนายทหารสัญญาบัตร
ใช้ดุมสีทองขนาดเล็ก
(ง) ผ้าพันหมวกสีน้ำเงินดำ เป็นลายถัก กว้าง ๔ เซนติเมตร
(จ) ตราหน้าหมวก
พลทหาร นักเรียนจ่าอากาศ และนายทหารประทวน
ใช้ตราหน้าหมวกโลหะขนาดใหญ่
นักเรียนนายเรืออากาศ
ใช้ตราหน้าหมวกปักด้วยดิ้นหรือทำด้วยวัตถุเทียมดิ้นตามข้อ ๖๓ (๒) (ข)
นายทหารสัญญาบัตร
ใช้ตราหน้าหมวกปักด้วยดิ้นหรือทำด้วยวัตถุเทียมดิ้นขนาดใหญ่
(๔) หมวกทรงหม้อตาลสีขาว
มีเครื่องประกอบเช่นเดียวกับหมวกทรงหม้อตาลสีเทา
(๕) หมวกหนีบสีเทา มีเครื่องประกอบ คือ
(ก) ตราหน้าหมวก
ติดที่ด้านซ้ายหรือขอบหมวกห่างจากมุมพับด้านหน้า ๔ เซนติเมตร
พลทหาร นักเรียนจ่าอากาศ นายทหารประทวน
และนายทหารสัญญาบัตรใช้ตราหน้าหมวกโลหะขนาดเล็ก
นักเรียนนายเรืออากาศ ใช้ตราหน้าหมวกโลหะตามข้อ ๖๓ (๒) (ก)
(ข)
แถบติดที่ด้านซ้ายตอนหน้าของหมวกพาดจากบนลงล่างเฉียงไปทางหลัง
นักเรียนจ่าอากาศ และนายทหารประทวน
ใช้แถบทำด้วยสักหลาดหรือเสิร์จสีน้ำเงินดำ กว้าง ๔ เซนติเมตร ๑ แถบ
และให้ติดตราหน้าหมวกกึ่งกลางแถบ
นักเรียนนายเรืออากาศ ใช้แถบทำด้วยสักหลาดหรือเสิร์จสีน้ำเงินดำ
กว้าง ๔ เซนติเมตร ๑ แถบ มีแถบไหมสีเหลือง กว้าง ๑.๒ เซนติเมตร ๑ แถบ
พาดกลางแถบสีน้ำเงินดำตามยาว และให้ติดตราหน้าหมวกกึ่งกลางแถบ
นายทหารสัญญาบัตรชั้นนายเรือเรืออากาศและนายนาวาอากาศ ใช้แถบทำด้วยสักหลาดหรือเสิร์จสีน้ำเงินดำ
กว้าง ๕ เซนติเมตร ๑ แถบ มีแถบไหมสีเหลือง กว้าง ๑.๒ เซนติเมตร ๒ แถบ พาดกลางแถบสีน้ำเงินดำตามยาว
เว้นระยะระหว่างแถบ ๐.๕ เซนติเมตร และให้ติดตราหน้าหมวกกึ่งกลางแถบ
นายทหารสัญญาบัตรชั้นนายพลอากาศและจอมพลอากาศ ใช้แถบทำด้วยสักหลาดหรือเสิร์จสีน้ำเงินดำ
กว้าง ๕ เซนติเมตร ๑ แถบ มีแถบไหมสีเหลือง กว้าง ๑.๒ เซนติเมตร ๒ แถบ
กับแถบไหมสีเหลืองกว้าง ๐.๖ เซนติเมตร อยู่กึ่งกลางแถบไหมสีเหลือง ๑ แถบ
พาดกลางแถบสีน้ำเงินดำตามยาว เว้นระยะระหว่างแถบ ๐.๕ เซนติเมตร
และให้ติดตราหน้าหมวกกึ่งกลางแถบ
(ค) ขลิบหมวก ขนาด ๐.๕ เซนติเมตร รอบริมสาบหมวก
นักเรียนจ่าอากาศและนายทหารประทวน มีขลิบสีฟ้า
นักเรียนนายเรืออากาศ มีขลิบสีเหลืองและสีฟ้า
นายทหารสัญญาบัตรชั้นนายเรืออากาศและนายนาวาอากาศ มีขลิบดิ้นเงิน
นายทหารสัญญาบัตรชั้นนายพลอากาศและจอมพลอากาศ มีขลิบดิ้นทอง
หมวกนี้ให้ใช้กับเครื่องแบบปกติเทาคอพับอินทรธนูอ่อน
และเครื่องแบบปกติเทาอ่อนคอแบะ
(๖) หมวกยอด ตัวหมวกสีเทา ยอดหมวกทรงบัวบาน สูง ๙ เซนติเมตร
ด้านล่างมีเกลียวสำหรับติดกับหมวกทำด้วยโลหะสีทอง จานรองยอดหมวกทำด้วยโลหะสีทอง
เป็นรูปดวงดาว ๙ กลีบ กว้าง ๙ เซนติเมตร ด้านหน้าหมวกมีตราราชวัลลภ กว้าง ๙.๕
เซนติเมตร สูง ๙ เซนติเมตร ทำด้วยโลหะสีทอง ด้านข้างหมวกมีดุมสีทองขนาดใหญ่สำหรับเกาะสายรัดคางข้างละ
๑ ดุม ด้านหลังมีดุมสีทองขนาดเล็กสำหรับเกี่ยวปลายสายรัดคาง ๑ ดุม
สายรัดคางทำด้วยโลหะสีทองเป็นแบบโซ่ถัก ยอดหมวกมีพู่หรือไม่มีพู่ตามสังกัดและโอกาส
ดังนี้
ทหารและนักเรียนนายเรืออากาศในกรมนักเรียนนายเรืออากาศรักษาพระองค์
โรงเรียนนายเรืออากาศ ถ้าแต่งเครื่องแบบเต็มยศ มีพู่สีฟ้าสด
ทหารในกองพันทหารอากาศโยธิน ๑ รักษาพระองค์ กรมอากาศโยธิน
ถ้าแต่งเครื่องแบบเต็มยศ มีพู่สีบานเย็น
(๗) หมวกทรงอ่อนสีน้ำเงินดำ ทำด้วยสักหลาด
ขอบหมวกทำด้วยหนังหรือวัตถุเทียมหนังสีดำ และมีตราหน้าหมวก
พลทหารและนายทหารประทวน ใช้ตราหน้าหมวกโลหะขนาดใหญ่
นายทหารสัญญาบัตร
ใช้ตราหน้าหมวกปักด้วยดิ้นหรือทำด้วยวัตถุเทียมดิ้นขนาดใหญ่
ในโอกาสที่ใช้เครื่องแบบฝึกกองปฏิบัติการพิเศษสีกากีแกมเขียวสลับดำหรือสลับเหลือง
ให้ใช้ตราหน้าหมวกปักด้วยด้ายหรือไหมสีดำหรือสีน้ำเงินดำ
ข้อ ๙ เสื้อมี
๑๐ แบบ คือ
(๑) เสื้อคอพับสีเทา ที่คอและแนวสาบอกมีดุม ๕ ดุม
แขนยาวรัดข้อมือขัดดุมข้างละ ๑ ดุม ที่อกมีกระเป๋าปะข้างละ ๑ กระเป๋า ตอนล่างรูปมน
มีแถบตรงกึ่งกลางตามทางดิ่ง มีปกรูปมน ชายกลางแหลม ขัดดุมข้างละ ๑ ดุม
นักเรียนจ่าอากาศ นายทหารประทวนชั้นจ่าอากาศ มีอินทรธนูอ่อน
นายทหารประทวนชั้นพันจ่าอากาศ นักเรียนนายเรืออากาศ
และนายทหารสัญญาบัตร ใช้อินทรธนูแข็ง หรือจะใช้อินทรธนูอ่อนปลายมนก็ได้
ดุมทั้งสั้นเว้นแต่ดุมของอินทรธนูแข็ง ใช้ดุมสีเทาขนาดเล็ก
เมื่อสวมเสื้อนี้ให้สอดชายเสื้ออยู่ภายในกางเกง
นักเรียนจ่าอากาศ นายทหารประทวน นักเรียนนายเรืออากาศ
และนายทหารสัญญาบัตร ถ้ามิได้บังคับแถวหรือประจำแถว
จะผูกผ้าผูกคอสีน้ำเงินดำเงื่อนกะลาสี สอดชายผ้าผูกคอไว้ภายในเสื้อใต้ดุมเม็ดที่ ๒
ก็ได้
ในบางโอกาส เสื้อแบบนี้จะใช้แขนสั้นเพียงข้อศอกก็ได้
เว้นแต่ในโอกาสที่ผูกผ้าผูกคอ
(๒) เสื้อคอแบะสีเทาอ่อน แบบคอแหลม ที่แนวอกมีดุม ๕ ดุม
แขนสั้นเพียงข้อศอก ไม่มีสาบอก ที่อกมีกระเป๋าปะข้างละ ๑ กระเป๋า
มีแถบตรงกึ่งกลางตามทางดิ่ง มีปกขัดดุมข้างละ ๑ ดุม
มุมกระเป๋าล่างและมุมปกกระเป๋าตัดมุมพองามกับมีอินทรธนูอ่อนปลายตัดแหลม
ดุมทั้งสิ้นใช้ดุมสีขาวขนาดเล็ก
เมื่อสวมเสื้อนี้ให้สอดชายเสื้ออยู่ภายในกางเกง
(๓) เสื้อฝึกสีเทา คอแบะแบบแหลม ที่คอและแนวอกมีดุม ๖ ดุม
มีลิ้นปิดอก ขัดดุมปิดคอได้ แขนยาวทรงกระบอก ที่อกมีกระเป๋าปะข้างละ ๑ กระเป๋า
ตัดมุมตอนล่าง มีปกรูปสี่เหลี่ยมผืนผ้าตัดมุม ขัดดุมข้างละ ๑ ดุม
ดุมทั้งสิ้นใช้ดุมสีเทาขนาดเล็ก ตะเข็บทั้งสิ้นเป็นตะเข็บคู่
เมื่อสวมเสื้อนี้ให้สอดชายเสื้ออยู่ภายในกางเกง
(๔) เสื้อชั้นนอกคอแบะสีเทา แบบคอป้าน มีตะเข็บหลัง ๓
ตะเข็บ ที่ตะเข็บกลางเปิดชายเสื้อไว้ถึงแนวเอว ที่แนวอกมีดุมสีทองขนาดใหญ่ ๔ ดุม
ด้านหน้ามีกระเป๋าบนและล่างข้างละ ๒ กระเป๋า กระเป๋าบนเป็นกระเป๋าปะ
ตอนล่างรูปมนมีแถบตรงกึ่งกลางตามทางดิ่ง มีปกรูปมน ชายกลางแหลม
กระเป๋าล่างเป็นกระเป๋าย่ามมีปกรูปสี่เหลี่ยมผืนผ้ามุมมน
ปกกระเป๋าทั้งสี่ขัดดุมสีทองขนาดเล็กกระเป๋าละ ๑ ดุม
นักเรียนจ่าอากาศ และนายทหารประทวนชั้นจ่าอากาศ
มีอินทรธนูอ่อน
นายทหารประทวนชั้นพันจ่าอากาศ นักเรียนนายเรืออากาศ
และนายทหารสัญญาบัตร ใช้อินทรธนูแข็ง
เสื้อแบบนี้ให้ใช้เชิ้ตสีเทาอ่อนแขนยาวผูกผ้าผูกคอสีน้ำเงินดำเงื่อนกะลาสีประกอบด้วย
ในงานกลางคืนจะใช้ผ้าผูกคอสีดำเงื่อนหูกระต่ายแทนผ้าผูกคอสีน้ำเงินดำ
เงื่อนกะลาสีก็ได้
(๕) เสื้อชั้นนอกรัดเอวสีเทา มี ๒ แบบ คือ
(ก) เสื้อชั้นนอกรัดเอาสีเทา คอแบะแบบแหลม
ชายเสื้อยาวเสมอเอว มีแถบรัดเอว กว้าง ๕.๔ เซนติเมตร ด้านข้างมีดุมข้างละ ๒ ดุม
เรียงตามส่วนยาวของแถบและมีแผ่นผ้าชนิดเดียวกับเสื้อสำหรับขัดดุมเลื่อนเข้าออกได้
ปลายแถบข้างซ้ายยาวเลยสาบอก ๕ เซนติเมตร ด้านในมีดุมขัด แนวอกมีดุม ๔ ดุม
ขัดซ่อนอยู่ในสาบที่อกมีกระเป๋าปะข้างละ ๑ กระเป๋า ตอนล่างรูปมน
มีแถบตรงกึ่งกลางตามทางดิ่ง มีปกรูปมน ชายกลางแหลม ขัดดุม ๑ ดุม ซ่อนอยู่ด้านใน
แขนยาว ผ่าแขนด้านนอก ปลายแขนต่อกว้าง ๕.๕ เซนติเมตร และมีดุมข้างละ ๒ ดุม
เรียงตามส่วนยาวของปลายแขนต่อสำหรับรัดปลายแขน ดุมทั้งสิ้นใช้ดุมสีเทาขนาดเล็ก
นักเรียนจ่าอากาศ
และนายทหารประทวนชั้นจ่าอากาศมีอินทรธนูอ่อน
นายทหารประทวนชั้นพันจ่าอากาศ
นักเรียนนายเรืออากาศและนายทหารสัญญาบัตร ใช้อินทรธนูแข็ง
เสื้อแบบนี้ให้ใช้เชิ้ตสีเทาอ่อนแขนยาวผูกผ้าผูกคอสีน้ำเงินดำเงื่อนกะลาสีประกอบด้วย
เว้นแต่นักเรียนนายเรืออากาศเมื่อแต่งเครื่องแบบสวนสนาม ก.
ใช้ผ้าพันคอสีฟ้าอ่อนแทน
(ข) เสื้อชั้นนอกรัดเอวสีเทาคอปิด แขนยาวรูปทรงกระบอก มีอินทรธนูอ่อน
ไม่มีกระเป๋า ชายเสื้อสอดไว้ในกางเกง ด้านในมีดุมขัด แนวอกมีดุม ๔ ดุม
ขัดซ่อนอยู่ในสาบ
ที่อกเสื้อด้านซ้ายและด้านขวามีดุมสีทองขนาดเล็กติดเรียงตามทางดิ่งข้างละ ๑ แถว
แถวละ ๕ ดุม มีเครื่องหมายชั้นการศึกษาเป็นรูปบั้งไหมทองหรือวัตถุเทียมไหมทอง
กว้าง ๑.๒ เซนติเมตร ติดเฉียงที่ปลายแขนเสื้อทั้ง ๒ ข้าง
เสื้อแบบนี้ใช้ประกอบเครื่องแบบสวนสนาม ข.
ของนักเรียนนายเรืออากาศ
(๖) เสื้อชั้นนอกคอปิดสีขาว มีตะเข็บหลัง ๔ ตะเข็บ
แนวอกมีดุมสีทองขนาดใหญ่ ๕ ดุม ด้านหน้ามีกระเป๋าบนและล่างข้างละ ๒ กระเป๋า
เป็นกระเป๋าเจาะ กระเป๋าบนมีปกรูปมน ชายกลางแหลม กระเป๋าล่างไม่มีปก
นักเรียนจ่าอากาศ และนายทหารประทวนชั้นจ่าอากาศ
มีอินทรธนูอ่อน
นายทหารประทวนชั้นพันจ่าอากาศ
นักเรียนนายเรืออากาศและนายทหารสัญญาบัตร ใช้อินทรธนูแข็ง
(๗) เสื้อชั้นนอกเปิดอกสีขาว มีตะเข็บหลัง ๔ ตะเข็บ
คอแบะกว้าง ไม่มีบากกลมมนจนถึงชายพับแหลมใต้อก
ปาดเอวด้านหน้าระหว่างชายคอพับกับชายเสื้อมีดุมสีทองขนาดใหญ่ข้างละ ๒
ดุมตามทางดิ่ง และที่ใต้ชายพับแหลมมีดุมสีทองขนาดใหญ่ข้างละ ๑ ดุม
ดุมคู่นี้มีสายสร้อยสีทองร้อยติดกัน
เสื้อแบบนี้ใช้อินทรธนูแข็ง
และให้ใช้เสื้อและเครื่องประกอบแล้วแต่กรณี คือ
(ก) เสื้อกั๊กสีขาว หน้าอกเว้ามีปก ชายล่างสุด
ด้านหน้าของเสื้อบากเป็นรูปสามเหลี่ยม ระหว่างหน้าอกกับชายเสื้อมีดุมสีทองขนาดเล็ก
๓ ดุม
(ข) เชิ้ตอกแข็งหรือเชิ้ตอกจีบสีขาว แขนยาว
ข้อมือแข็งขัดดุม คอแข็งชั้นเดียวแบบปีกผีเสื้อ ผูกผ้าผูกคอสีดำเงื่อนหูกระต่าย
(ค) เชิ้ตอกอ่อนสีขาว แขนยาว ข้อมือพับ ขัดดุม
แนวอกมีสาบคอพับ ผูกผ้าผูกคอสีดำเงื่อนหูกระต่าย
(ง) แพรแถบรัดเอวสีเทา กึ่งกลางด้านหน้ากว้าง ๑๒ เซนติเมตร
ปลายทั้งสองข้างกว้าง ๑๑ เซนติเมตร ยาวเท่าขนาดเอวของผู้ใช้
(๘) เสื้อชั้นนอกเปิดอกสีเทา ทำด้วยสักหลาดหรือเสิร์จ
มีลักษณะและเครื่องประกอบเช่นเดียวกับเสื้อชั้นนอกเปิดอกสีขาว
และจะใช้เสื้อกั๊กสีเทาทำด้วยสักหลาดหรือเสิร์จแทนเสื้อกั๊กสีขาวก็ได้
(๙) เสื้อชั้นนอกคอปิดสีฟ้าสด ทำด้วยสักหลาดหรือเสิร์จ
มีตะเข็บหลัง ๔ ตะเข็บ ไม่มีกระเป๋า ที่แนวอกมีดุมโลหะสีทองขนาดใหญ่ ๗ ดุม
ปลอกคอและปลอกข้อมือทำด้วยสักหลาดหรือเสิร์จสีเทา
ที่ปลอกข้อมือด้านนอกเหนือขอบบนต่อด้วยสักหลาดหรือเสิร์จสีเทาเป็นรูปสามเหลี่ยมหน้าจั่ว
มุมบนทั้ง ๒ ด้านมีแถบไหมทองเป็นขอบ ภายในรูปสามเหลี่ยมมีอักษรพระปรมาภิไธยย่อ
ภปร. ภายใต้พระมหามงกุฎปักด้วยดิ้นเงิน และใช้อินทรธนูแข็ง
นักเรียนนายเรืออากาศ
ที่ปลอกคอมีลายกระหนกดิ้นทองเป็นกรอบโดยรอบ กึ่งกลางภายในกรอบมีแถบไหมทอง กว้าง ๑.๒
เซนติเมตร ๑ แถบ ที่ปลอกข้อมือขอบบนมีแถบไหมทองโดยรอบ ๑ แถบ
กึ่งกลางใต้แถบด้านนอกปักดิ้นทองเป็นลายช่อชัยพฤกษ์กว้าง ๓ เซนติเมตร ๑ ลาย
นายทหารสัญญาบัตรชั้นนายเรืออากาศและนายนาวาอากาศ
ที่ปลอกคอมีลายกระหนกดิ้นทองเป็นกรอบโดยรอบ ภายในกรอบปักดิ้นทองเป็นลายช่อชัยพฤกษ์
เว้นระยะห่างจากลายกระหนกข้างละ ๐.๕ เซนติเมตร ที่ปลอกข้อมือขอบบนมีแถบไหมทองโดยรอบ
๒ แถบ กว้างแถบละ ๑.๒ เซนติเมตร กึ่งกลางใต้แถบด้านนอกปักดิ้นทองเป็นลายช่อชัยพฤกษ์
กว้าง ๓ เซนติเมตร ๑ ลาย
นายทหารสัญญาบัตรชั้นนายพลอากาศและจอมพลอากาศ
ที่ปลอกคอมีลายกระหนกดิ้นทองเป็นกรอบโดยรอบ
ภายในกรอบปักเต็มด้วยดิ้นทองเป็นลายช่อชัยพฤกษ์
ที่ปลอกข้อมือขอบบนมีแถบไหมทองโดยรอบ ๑ แถบ กว้าง ๑.๕ เซนติเมตร
กึ่งกลางใต้แถบด้านนอกปักดิ้นทองเป็นลายช่อชัยพฤกษ์ กว้าง ๓ เซนติเมตร ๒ ลาย
(๑๐) เสื้อชั้นนอกคอปิดสีบานเย็น ทำด้วยสักหลาดหรือเสิร์จ มีตะเข็บหลัง
๓ ตะเข็บ ไม่มีกระเป๋า ที่แนวอกมีกระดุมโลหะสีทองขนาดใหญ่ ๗ ดุม
ที่ชายเสื้อด้านหลังตรงตะเข็บกลางเปิดชายเสื้อไว้ถึงแนวเอว
ข้างรอยเปิดทั้งสองด้านมีแผ่นสักหลาดหรือเสิร์จสีเทารูปคมมีด กว้าง ๕ เซนติเมตร
สูง ๑๕ เซนติเมตร พับเข้าหากัน ปลอกคอและปลอกข้อมือทำด้วยสักหลาดหรือเสิร์จสีเทา ที่ปลอกข้อมือด้านนอกเหนือขอบบนต่อด้วยสักหลาดหรือเสิร์จสีเทาเป็นรูปสามเหลี่ยมหน้าจั่ว
มุมบนทั้ง ๒ ด้านมีแถบสีเหลืองเป็นขอบ ภายในรูปสามเหลี่ยมมีอักษรพระปรมาภิไธยย่อ
ภปร ภายใต้พระมหามงกุฎ ปักด้วยดิ้นเงิน
นายทหารประทวนชั้นพันจ่าอากาศ และนายทหารสัญญาบัตร
ใช้อินทรธนูแข็ง พลทหารและนายทหารประทวนชั้นจ่าอากาศ ใช้อินทรธนูอ่อน
พลทหาร ที่ปลอกคอมีแถบไหมสีเหลือง กว้าง ๑.๒ เซนติเมตร
เป็นกรอบโดยรอบ มีปลอกข้อมือขอบบนมีแถบไหมสีเหลือง กว้าง ๑.๒ เซนติเมตร โดยรอบ ๑
แถบ แถบสีเหลืองซึ่งเป็นขอบของมุมบนทั้ง ๒ ด้านของรูปสามเหลี่ยมทำด้วยไหมสีเหลือง
นายทหารประทวน ที่ปลอกคอมีลายกระหนกดิ้นทองเป็นกรอบโดยรอบ
ที่ปลอกข้อมือขอบบนมีแถบไหมทองโดยรอบ ๑ แถบ แถบสีเหลืองซึ่งเป็นขอบของมุมบนทั้ง ๒
ด้านของรูปสามเหลี่ยมทำด้วยไหมทอง
นายทหารสัญญาบัตรชั้นนายเรืออากาศและนายนาวาอากาศ
ที่ปลอกคอมีลายกระหนกดิ้นทองเป็นกรอบโดยรอบ ภายในกรอบปักดิ้นทองเป็นลายช่อชัยพฤกษ์
เว้นระยะห่างจากลายกระหนกข้างละ ๐.๕ เซนติเมตร ที่ชายเสื้อด้านหลังบนแผ่นรูปคมมีดปักดิ้นทองเป็นรูปใบพริก
กว้าง ๒ เซนติเมตร ยาวตามขวางของรูปคมมีด
๔ เซนติเมตร ๓ ใบ เว้นระยะห่างเท่า ๆ กัน
ที่ปลอกข้อมือขอบบนมีแถบไหมทองโดยรอบ ๒ แถบ กว้างแถบละ ๑.๒ เซนติเมตร
กึ่งกลางใต้แถบด้านนอกปักดิ้นทองเป็นลายช่อชัยพฤกษ์ กว้าง ๓ เซนติเมตร ๑ ลาย
แถบสีเหลืองซึ่งเป็นขอบของมุมบนทั้ง ๒ ด้านของรูปสามเหลี่ยมทำด้วยไหมทอง
นายทหารชั้นสัญญาบัตรชั้นนายพลอากาศและจอมพลอากาศ
ที่ปลอกคอมีลายกระหนกดิ้นทองเป็นกรอบโดยรอบ
ภายในกรอบปักเต็มด้วยดิ้นทองเป็นลายช่อชัยพฤกษ์
ที่ชายขอบเสื้อด้านหลังบนแผ่นรูปคมมีดปักดิ้นทองเป็นรูปใบพริก กว้าง ๒ เซนติเมตร
ยาวตามขวางของรูปคมมีด ๔ เซนติเมตร ๓ ใบ เว้นระยะห่างเท่า ๆ กัน
ที่ปลอกข้อมือขอบบนมีแถบไหมทองโดยรอบ ๑ แถบ กว้าง ๑.๕ เซนติเมตร
กึ่งกลางใต้แถบด้านนอกปักดิ้นทองเป็นลายช่อชัยพฤกษ์ กว้าง ๓ เซนติเมตร ๒ ลาย
แถบสีเหลืองซึ่งเป็นขอบของมุมบนทั้ง ๒ ด้านของรูปสามเหลี่ยมทำด้วยไหมทอง

ข้อ ๒
ให้ยกเลิกความใน (๑) ของข้อ ๑๑ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ และให้ใช้ความต่อไปนี้แทน
(๑) กางเกงขายาวสีเทา ไม่พับปลายขา ปลายขายาวปิดตาตุ่ม
กว้างไม่น้อยกว่า ๒๐ เซนติเมตร แต่ไม่เกิน ๒๖ เซนติเมตร
ที่ขอบเอวมีห่วงทำด้วยผ้าสีเดียวกับกางเกง กว้างไม่เกิน ๑ เซนติเมตร ข้างหน้า ๒
ห่วง ทางข้าง ๒ ห่วง และข้างหลัง ๓ ห่วง สำหรับสอดเข็มขัด
ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋า
ที่ด้านหลังกระเป๋าเจาะข้างละ ๑ กระเป๋า ไม่มีปก
กึ่งกลางปากกระเป๋าขัดดุมสีเทาขนาดเล็ก

ข้อ ๓
ให้ยกเลิกความใน (๑) (๒) (๓) และ (๔) ของข้อ ๑๒ แห่งกฎกระทรวง (พ.ศ. ๒๕๑๑) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๓
ซึ่งแก้ไขเพิ่มเติมโดยกฎกระทรวง (พ.ศ. ๒๕๒๓)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๗ และให้ใช้ความต่อไปนี้แทน
(๑) เข็มขัดด้ายถักหรือวัตถุเทียมด้ายถักสีน้ำเงินดำ กว้าง
๒.๘ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน กว้าง ๓
เซนติเมตร ยาว ๕ เซนติเมตร มีรูปดาว ๕ กลีบ เหนือปีกนก ๒ ปีก
วางทับอยู่บนวงช่อชัยพฤกษ์ ๒ ข้าง ข้างละ ๗ ใบ ดุนนูนอยู่กึ่งกลางหัวเข็มขัด
ไม่มีเข็มขัดสำหรับสอดรู ปลายสายหุ้มด้วยโลหะสีทอง กว้าง ๑ เซนติเมตร
(๒) เข็มขัดด้ายถักหรือวัตถุเทียมด้ายถักสีเทา กว้าง ๕.๕
เซนติเมตร มีตาไก่ หัวเข็มขัดทั้ง ๒
ข้างทำด้วยโลหะสีทองขดเป็นรูปสี่เหลี่ยมผืนผ้าทางตั้ง มีห่วงเกี่ยวต่อกันตรงกลาง
(๓) เข็มขัดด้ายถักหรือวัตถุเทียมด้ายถักสีขาว
มีลักษณะเช่นเดียวกับเข็มขัดด้ายถักหรือวัตถุเทียมด้ายถักสีเทา
(๔) เข็มขัดหนังสีขาว
มีลักษณะเช่นเดียวกับเข็มขัดด้ายถักหรือวัตถุเทียมด้ายถักสีเทา
เว้นแต่เข็มขัดเครื่องแบบสวนสนามของนักเรียนนายเรืออากาศ ทำด้วยหนังสีขาว กว้าง ๕.๕
เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน ปลายมน กว้าง ๖
เซนติเมตร ยาว ๘ เซนติเมตร พื้นเกลี้ยง มีรูปดาว ๕ กลีบ เหนือปีกนก ๒ ปีก
วางทับอยู่บนช่อชัยพฤกษ์ ๒ ข้าง ข้างละ ๗ ใบ ดุนนูนอยู่กึ่งกลางหัวเข็มขัด
สำหรับนักเรียนนายเรืออากาศที่ทำหน้าที่บังคับแถวหรือเชิญธง
มีซองกระบี่หนังสีขาวปลอกพู่ไหมสีฟ้า ๑ พู่ สีเหลือง ๑ พู่ ขนาดยาว ๒๕ เซนติเมตร
และสายสะพายหนังสีขาวสะพายจากไหล่ขวาไปเอวซ้าย ขนาดกว้าง ๕ เซนติเมตร
ประกอบกับเข็มขัดที่กึ่งกลางสายสะพายด้านหน้า ประดับเครื่องหมายทำด้วยโลหะสีทองเป็นรูปสี่เหลี่ยมผืนผ้าทางนอน
กว้าง ๕ เซนติเมตร ยาว ๘ เซนติเมตร มีลายดุนนูนเป็นรูปปีกนก ๒ ปีก วางทับอยู่บนวงช่อชัยพฤกษ์
๒ ข้าง ข้างละ ๗ ใบ ระหว่างหัวปีก เป็นรูปธงไตรรงค์ เฉียงอยู่ในอาร์มขนาด ๐.๕
เซนติเมตร เหนืออาร์มมีอุณาโลมในพระมหามงกุฎเปล่งรัศมี ใต้อาร์มมีดาว ๕ กลีบ ขนาด ๐.๕
เซนติเมตร

ข้อ ๔
ให้ยกเลิกความในข้อ ๑๖ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ และให้ใช้ความต่อไปนี้แทน
ข้อ ๑๖ อินทรธนู
มี ๒ แบบ คือ
(๑) อินทรธนูอ่อน ทำด้วยผ้าชนิดและสีเดียวกับเสื้อ
เป็นแผ่นสี่เหลี่ยมเรียวจากทางด้านไหล่ไปทางคอ ด้านไหล่กว้าง ๔ เซนติเมตร
ด้านคอกว้าง ๓ เซนติเมตร ปลายมน
เว้นแต่เสื้อคอแบะสีเทาอ่อนใช้อินทรธนูอ่อนปลายตัดแหลม
สำหรับเครื่องแบบปกติเทาคอพับ
และเครื่องแบบปกติเทาอ่อนคอแบะ ให้เย็บติดกับเสื้อเป็นรูปสี่เหลี่ยมมีเส้นทแยงมุม
ระยะห่างจากด้านไหล่ไปทางคอ ๔ เซนติเมตร ตอนปลายขัดดุมขนาดเล็กสีเดียวกับดุมเสื้อ
สำหรับเครื่องแบบชนิดอื่นของนักเรียนจ่าอากาศ
และนายทหารประทวนชั้นจ่าอากาศ ใช้ดุมสีทองขนาดเล็ก
(๒) อินทรธนูแข็ง ทำด้วยสักหลาดหรือเสิร์จสีน้ำเงินดำ
เป็นแผ่นสี่เหลี่ยมเรียวจากทางด้านไหล่ไปทางคอ ด้านไหล่กว้าง ๕ เซนติเมตร
ด้านคอกว้าง ๔ เซนติเมตร ปลายมน ตอนปลายติดดุมสีทองขนาดเล็ก และมีเครื่องประกอบดังนี้
นักเรียนนายเรืออากาศ มีแถบไหมทองหรือวัตถุเทียมไหมทอง กว้าง
๐.๘ เซนติเมตร พาดกึ่งกลางตามส่วนยาวของอินทรธนู
นายทหารประทวนชั้นพันจ่าอากาศ มีดาว ๕ กลีบ ๑ ดาว
ทำด้วยโลหะสีทอง เส้นผ่าศูนย์กลาง ๒ เซนติเมตร ให้กลีบหนึ่งอยู่ทางด้านคอ
นายทหารสัญญาบัตรชั้นนายเรืออากาศและนายนาวาอากาศ มีดาว ๕
กลีบ ๑ ดาว ปักด้วยดิ้นทองหรือทำด้วยวัตถุเทียมดิ้นทอง เส้นผ่าศูนย์กลาง ๒.๓
เซนติเมตร ให้กลีบหนึ่งอยู่ทางด้านคอ
นายทหารสัญญาบัตรชั้นนายพลอากาศและจอมพลอากาศ มีดิ้นทองหรือวัตถุเทียมดิ้นทอง
ปักหรือทำเป็นลายถักเต็มแผ่นอินทรธนู ซึ่งยาว ๑๓ เซนติเมตร

ข้อ ๕
ให้ยกเลิกความในข้อ ๑๘ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ และให้ใช้ความต่อไปนี้แทน
ข้อ ๑๘ เฉพาะนายทหารประทวนชั้นพันจ่าอากาศ
และนายทหารสัญญาบัตร
เมื่อแต่งเครื่องแบบปกติเทาคอพับที่ใช้อินทรธนูอ่อนหรือเครื่องแบบปกติเทาอ่อนคอแบะ
ให้ใช้เครื่องหมายยศประดับที่ปกคอเสื้อแทนเครื่องหมายสังกัด ดังนี้
(๑) นายทหารประทวนชั้นพันจ่าอากาศ ใช้บั้งรูปหางนกแซงแซวทำด้วยโลหะสีเงินกว้าง
๐.๔ เซนติเมตร ปลายบั้งทั้ง ๒ ข้างห่างกัน ๒.๔ เซนติเมตร มุมบั้งแหลมเล็ก
ประดับที่มุมปกคอพับของเสื้อปกติเทาคอพับหรือที่มุมปกคอแบะตอนบนของเสื้อปกติเทาอ่อนคอแบะทั้ง
๒ ข้าง ให้มุมแหลมของบั้งอยู่ทางด้านบน แต่ละข้างมีจำนวนบั้งตามชั้นยศ คือ
พันจ่าอากาศตรี ๑ บั้ง
พันจ่าอากาศโท ๒ บั้ง
พันจ่าอากาศเอก ๓ บั้ง
ในกรณีที่มีบั้งมากกว่า ๑ บั้ง ให้ติดเรียงซ้อนกัน
เว้นระยะระหว่างบั้ง ๐.๑๕ เซนติเมตร ปลายบั้งทั้ง ๒ ข้างมีโลหะสีเงิน กว้าง ๐.๑
เซนติเมตร เชื่อมติดกัน
(๒) นายทหารสัญญาบัตรชั้นนายเรืออากาศและนายนาวาอากาศ ใช้ขีดทำด้วยโลหะสีเงิน
มีลักษณะโค้งเล็กน้อย ลบเหลี่ยมทั้ง ๔ ด้าน
สำหรับชั้นนายเรืออากาศ กว้าง ๐.๙ เซนติเมตร ยาว ๒.๒
เซนติเมตร เรียกว่าขีดใหญ่ และกว้าง ๐.๔๕ เซนติเมตร ยาว ๒.๒ เซนติเมตร
เรียกว่าขีดเล็ก
สำหรับชั้นนายนาวาอากาศ กว้าง ๐.๘ เซนติเมตร ยาว ๒
เซนติเมตร เรียกว่าขีดใหญ่ และกว้าง ๐.๔ เซนติเมตร ยาว ๒ เซนติเมตร
เรียกว่าขีดเล็ก
ประดับตามทางดิ่งที่มุมปกคอพับของเสื้อปกติเทาคอพับหรือที่มุมปกคอแบะ
ตอนบนของเสื้อปกติเทาอ่อนคอแบะทั้ง ๒ ข้าง แต่ละข้างมีจำนวนขีดตามชั้นยศ คือ
เรืออากาศตรี ขีดใหญ่ ๑ ขีด
เรืออากาศโท ขีดใหญ่ ๑ ขีด กับขีดเล็ก ๑ ขีด
ให้ขีดเล็กอยู่ทางด้านหลัง
เรืออากาศเอก ขีดใหญ่ ๒ ขีด
นาวาอากาศตรี ขีดใหญ่ ๒ ขีด กับขีดเล็ก ๑ ขีดแทรกอยู่ระหว่างกลาง
นาวาอากาศโท ขีดใหญ่ ๓ ขีด
นาวาอากาศเอก ขีดใหญ่ ๔ ขีด
ในกรณีมีขีดมากกว่า ๑ ขีด ให้ติดขนานกันตามส่วนยาว
เว้นระยะระหว่างขีด ๐.๕ เซนติเมตร สำหรับชั้นนายเรืออากาศ และ ๐.๓ เซนติเมตร
สำหรับชั้นนายนาวาอากาศ ปลายขีดทั้ง ๒ ข้างมีโลหะสีเงินกว้าง ๐.๑ เซนติเมตร
เชื่อมติดกัน
(๓) นายทหารสัญญาบัตรชั้นนายพลอากาศ ใช้ดาว ๕ กลีบ
ทำด้วยโลหะสีเงิน ประดับตามทางนอนที่มุมปกคอพับของเสื้อปกติเทาคอพับหรือที่มุมปกคอแบะตอนบนของเสื้อปกติเทาอ่อนคอแบะทั้ง
๒ ข้าง แต่ละข้างมีจำนวนดาวและขนาดของดาวตามชั้นยศ คือ
พลอากาศจัตวา ๑ ดาว เส้นผ่าศูนย์กลาง
๑.๕ เซนติเมตร
พลอากาศตรี ๒ ดาว เส้นผ่าศูนย์กลาง
๑.๕ เซนติเมตร
พลอากาศโท ๓
ดาว เส้นผ่าศูนย์กลาง ๑.๑ เซนติเมตร
พลอากาศเอก ๔ ดาว เส้นผ่าศูนย์กลาง
๑.๑ เซนติเมตร
ในกรณีมีดาวมากกว่า ๑ ดาว ให้ติดเรียงกัน
และให้กลีบหนึ่งของดาวอยู่ทางด้านบน
(๔) จอมพลอากาศ ใช้ดาว ๕ กลีบ เส้นผ่าศูนย์กลาง ๐.๙
เซนติเมตร ๕ ดาว เรียงเป็นรูปวงกลม เส้นผ่าศูนย์กลาง ๒.๕ เซนติเมตร
ภายในวงกลมมีคทากับกระบี่ไขว้ทำด้วยโลหะสีเงิน
ประดับที่มุมปกคอพับของเสื้อปกติเทาคอพับหรือที่มุมปกคอแบะตอนบนของเสื้อปกติเทาอ่อนคอแบะทั้ง
๒ ข้าง ให้กลีบหนึ่งของดาว ปลายคทาและด้ามกระบี่อยู่ทางด้านบน
เมื่อแต่งเครื่องแบบฝึก เครื่องแบบสนาม และเครื่องแบบตรวจราชการสนาม
ให้ปักเครื่องหมายยศดังกล่าวด้วยด้ายหรือไหมสีดำหรือสีน้ำเงินดำที่มุมปกคอแบะตอนบนของเสื้อทั้ง
๒ ข้าง

ข้อ ๖
ให้ยกเลิกความในข้อ ๒๕ และข้อ ๒๖ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ และให้ใช้ความต่อไปนี้แทน
ข้อ ๒๕ นายทหารซึ่งดำรงตำแหน่งเสนาธิการ
ฝ่ายเสนาธิการ หรือตำแหน่งที่กำหนดว่าเป็นตำแหน่งฝ่ายเสนาธิการ
ใช้สายยงยศเป็นสายถัก ๑ เส้น ประกอบตุ้มโลหะสีทอง ๑ ตุ้ม สายเกลี้ยง ๒ เส้น ปลายสายรวมติดใต้อินทรธนูข้างขวา
สายถักคล้องใต้แขนขวาผ่านหน้าอก สายเกลี้ยงทำเป็นบ่วงคล้องใต้แขนขวา ๑ เส้น
ส่วนอีก ๑ เส้น ทำเป็นบ่วงผ่านหน้าอกมารวมกับปลายสายถักคล้องที่ดุมอกเสื้อ
ให้ตุ้มโลหะสีทองอยู่ที่อกเสื้อ ถ้าเป็นเสื้อชั้นนอกคอปิด
คล้องที่ดุมอกเสื้อเม็ดที่ ๑ ถ้าเป็นเสื้อชั้นนอกคอแบะหรือเสื้อชั้นนอกเปิดอก
คล้องใต้ชายพับประมาณแนวเดียวกับดุมเม็ดที่ ๑ ของเสื้อชั้นนอกคอปิด
สายยงยศทำด้วยไหมทองหรือไหมสีเหลือง ใช้ประกอบกับเครื่องแบบ
ดังนี้
(๑)
เครื่องแบบปกติขาวหรือเครื่องแบบปกติเทาคอแบะที่ประดับเครื่องราชอิสริยาภรณ์
เครื่องแบบครึ่งยศ เครื่องแบบเต็มยศ หรือเครื่องแบบสโมสร ใช้สายยงยศไหมทอง
(๒)
เครื่องแบบปกติขาวหรือเครื่องแบบปกติเทาคอแบะที่ไม่ประดับเครื่องราชอิสริยาภรณ์
ใช้สายยงยศไหมสีเหลือง
(๓) เครื่องแบบปกติเทาคอพับหรือเครื่องแบบปกติเทาอ่อนคอแบะ ใช้สายยงยศไหมสีเหลืองเฉพาะแต่สายเกลี้ยง
๑ เส้น ทำเป็นบ่วงผ่านหน้าอกมาคล้องที่ดุมอกเสื้อเม็ดที่ ๒
ปลายสายรวมติดใต้อินทรธนูข้างขวา
(๔) เครื่องแบบปกติเทารัดเอว
ใช้สายยงยศไหมสีเหลืองเฉพาะแต่สายเกลี้ยง ๑ เส้น
ทำเป็นบ่วงผ่านหน้าอกมาคล้องใต้ชายพับประมาณแนวเดียวกับดุมเม็ดที่ ๑
ของเสื้อชั้นนอกคอปิด ปลายสายรวมติดใต้อินทรธนูข้างขวา
ข้อ ๒๖
นายทหารคนสนิท ให้สายยงยศเป็นสายถัก ๑ เส้น ประกอบตุ้มโลหะสีทอง ๑ ตุ้ม
ทำเป็นบ่วงคล้องใต้แขนขวา ปลายสายรวมติดใต้อินทรธนูข้างขวา
ให้ตุ้มโลหะสีทองอยู่ทางด้านหน้า
สายยงยศทำด้วยไหมทองหรือไหมสีเหลือง ใช้ประกอบกับเครื่องแบบ
ดังนี้
(๑) เครื่องแบบปกติขาวหรือเครื่องแบบปกติเทาคอแบะที่ประดับเครื่องราชอิสริยาภรณ์
เครื่องแบบครึ่งยศ เครื่องแบบเต็มยศ หรือเครื่องแบบสโมสร ใช้สายยงยศไหมทอง
(๒)
เครื่องแบบปกติขาวหรือเครื่องแบบปกติเทาคอแบะที่ไม่ประดับเครื่องราชอิสริยาภรณ์
ใช้สายยงยศไหมสีเหลือง
(๓) เครื่องแบบปกติเทารัดเอว
เครื่องแบบปกติเทาคอพับหรือเครื่องแบบปกติเทาอ่อนคอแบะ
ใช้สายยงยศไหมสีเหลืองเกลี้ยง ๑ เส้น ทำเป็นบ่วงคล้องใต้แขนขวา
ปลายสายรวมติดใต้อินทรธนูข้างขวา
นายทหารซึ่งใช้สายยงยศเสนาธิการและดำรงตำแหน่งนายทหารคนสนิทด้วย
ใช้สายยงยศเสนาธิการแต่อย่างเดียว

ข้อ ๗ ให้ยกเลิกความในข้อ
๒๘ แห่งกฎกระทรวง (พ.ศ. ๒๕๑๑) ออกตามความในพระราชบัญญัติเครื่องแบบทหาร พุทธศักราช
๒๔๗๗ ว่าด้วยเครื่องแบบทหารอากาศ ฉบับที่ ๑๓ และให้ใช้ความต่อไปนี้แทน
ข้อ ๒๘ เครื่องหมายนักเรียนจ่าอากาศ
ทำด้วยโลหะสีทอง ประกอบด้วย
(๑) อักษรย่อ นจ สูง ๑ เซนติเมตร
(๒) เครื่องหมายชั้นการศึกษา เป็นตัวเลขไทยสูง ๑ เซนติเมตร
(๓) เครื่องหมายตำแหน่ง เป็นรูปปีกนก ๒ ปีก กว้าง ๓
เซนติเมตร มีดาว ๕ กลีบ และพระมหามงกุฎประกอบดังนี้
หัวหน้าตอน รูปปีก
หัวหน้าหมวด รูปดาวเหนือปีก
หัวหน้ากองร้อย รูปพระมหามงกุฎเหนือปีก
หัวหน้านักเรียน รูปพระมหามงกุฎเปล่งรัศมีเหนือปีก
เครื่องหมายตามข้อนี้
ให้ประดับอักษรย่อที่กึ่งกลางอินทรธนูอ่อนทั้ง ๒ ข้าง
และประดับเครื่องหมายชั้นการศึกษา ห่างจากอักษรย่อไปทางด้านไหล่ ๑ เซนติเมตร
ให้ด้านบนของตัวอักษรและตัวเลขอยู่ทางด้านคอ
สำหรับเครื่องแบบปกติเทาคอพับ
หรือเครื่องแบบปกติเทาอ่อนคอแบะ ให้ประดับอักษรย่อที่กึ่งกลางอินทรธนูอ่อนทั้ง ๒
ข้าง
และประดับเครื่องหมายชั้นการศึกษาตามทางดิ่งที่มุมปกคอพับของเสื้อปกติเทาคอพับหรือที่มุมปกคอแบะตอนบนของเสื้อปกติเทาอ่อนคอแบะทั้ง
๒ ข้าง สำหรับเครื่องหมายตำแหน่งให้ประดับเรียงถัดขึ้นไปจากเครื่องหมายชั้นการศึกษา
สำหรับเครื่องแบบฝึก หรือเครื่องแบบสนาม
ให้ปักเครื่องหมายชั้นการศึกษาตามทางดิ่งที่มุมปกคอแบะตอนบนของเสื้อทั้ง ๒ ข้าง
และปักเครื่องหมายตำแหน่งเรียงถัดขึ้นไปจากเครื่องหมายชั้นการศึกษาด้วยด้ายหรือไหมสีเหลือง

ข้อ ๘
ให้ยกเลิกความในข้อ ๒๙ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ ซึ่งแก้ไขเพิ่มเติมโดยกฎกระทรวง (พ.ศ. ๒๕๒๓)
ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยเครื่องแบบทหารอากาศ
ฉบับที่ ๑๗ และให้ใช้ความต่อไปนี้แทน
ข้อ ๒๙ เครื่องหมายนักเรียนนายเรืออากาศ
ทำด้วยโลหะสีเงิน ประกอบด้วย
(๑) อักษรย่อ นนอ สูง ๑ เซนติเมตร
(๒) เครื่องหมายชั้นการศึกษา เป็นตัวเลขไทย สูง ๑ เซนติเมตร
(๓) เครื่องหมายตำแหน่ง เป็นรูปปีกนก ๒ ปีก กว้าง ๔ เซนติเมตร
มีดาว ๕ กลีบ และพระมหามงกุฎประกอบดังนี้
หัวหน้าตอน รูปปีก
หัวหน้าหมวด รูปดาวเหนือปีก
หัวหน้ากองร้อย รูปพระมหามงกุฎเหนือปีก
หัวหน้านักเรียน รูปพระมหามงกุฎเปล่งรัศมีเหนือปีก
เครื่องหมายตามข้อนี้ สำหรับเครื่องแบบที่ใช้อินทรธนูแข็ง ให้ประดับเครื่องหมายชั้นการศึกษาบนแถบไหมทองของอินทรธนูแข็งทั้ง
๒ ข้าง ห่างจากริมอินทรธนูทางด้านไหล่ ๑.๕ เซนติเมตร ให้ด้านบนของตัวเลขอยู่ทางด้านคอ
นักเรียนนายเรืออากาศ ที่ได้รับแต่งตั้งให้ทำหน้าที่หัวหน้าตอน หัวหน้าหมวด
หัวหน้ากองร้อย หรือหัวหน้านักเรียน ให้ประดับเครื่องหมายตำแหน่งบนแถบไหมทองที่กึ่งกลางอินทรธนูแข็งทั้ง
๒ ข้าง ให้ด้านบนของปีกอยู่ทางด้านคอ
สำหรับเครื่องแบบปกติเทาคอพับที่ใช้อินทรธนูอ่อน
หรือเครื่องแบบปกติเทาอ่อนคอแบะ ให้ประดับอักษรย่อที่กึ่งกลางอินทรธนูอ่อนทั้ง ๒
ข้าง ให้ด้านบนของตัวอักษรอยู่ทางด้านคอ และประดับเครื่องหมายชั้นการศึกษาตามทางดิ่งที่มุมปกคอพับของเสื้อปกติเทาคอพับหรือที่มุมปกคอแบะตอนบนของเสื้อปกติเทาอ่อนคอแบะทั้ง
๒ ข้าง สำหรับเครื่องหมายตำแหน่งให้ประดับเรียงถัดขึ้นไปจากเครื่องหมายชั้นการศึกษา
สำหรับเครื่องแบบฝึก หรือเครื่องแบบสนาม ให้ปักเครื่องหมายชั้นการศึกษาตามทางดิ่งที่มุมปกคอแบะตอนบนของเสื้อทั้ง
๒ ข้าง และปักเครื่องหมายตำแหน่งเรียงถัดขึ้นไปจากเครื่องหมายชั้นการศึกษาด้วยด้ายหรือไหมสีขาว
สำหรับเครื่องหมายนักเรียนนายเรืออากาศ
ที่เข้าศึกษาวิชาการแพทย์ในมหาวิทยาลัย
ทำด้วยโลหะสีเงินเป็นรูปพญานาคคู่พันคบเพลิง สูง ๔ เซนติเมตร กว้าง ๒.๓ เซนติเมตร
และให้ประดับเครื่องหมายนี้แทนที่อักษรย่อ นนอ
ให้ด้านบนของรูปพญานาคคู่พันคบเพลิงอยู่ทางด้านคอ โดยไม่มีเครื่องหมายตำแหน่ง

ข้อ ๙
ให้ยกเลิกความในข้อ ๓๐ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ และให้ใช้ความต่อไปนี้แทน
ข้อ ๓๐ เครื่องหมายเชิดชูเกียรตินักเรียนนายเรืออากาศ
ทำด้วยโลหะรูปสี่เหลี่ยมจัตุรัส ด้านละ ๒.๕ เซนติเมตร มีขอบโลหะสีเงิน กว้าง ๐.๑
เซนติเมตร บรรจุวงกลมสีฟ้าอ่อน ลงยาขัดมัน เส้นผ่าศูนย์กลาง ๒ เซนติเมตร
ภายในวงกลมมีปีก ๒ ปีก วางทับอยู่บนช่อชัยพฤกษ์ ๒ ช่อ ช่อละ ๙ ใบ ระหว่างโคนปีกเป็นรูปธงไตรรงค์ลงยาขัดมันเฉียงอยู่ในอาร์มขนาด
๐.๓ เซนติเมตร เหนืออาร์มมีอุณาโลมในพระมหามงกุฎเปล่งรัศมี ใต้อาร์มมีดาว ๕ กลีบ เส้นผ่าศูนย์กลาง
๐.๓ เซนติเมตร รูปต่าง ๆ ภายในวงกลมทำด้วยโลหะสีทอง
เครื่องหมายเชิดชูเกียรตินักเรียนนายเรืออากาศ มี ๓ ชนิด
คือ
(๑) เครื่องหมายการศึกษาดี โลหะรูปสี่เหลี่ยมจัตุรัส
มีพื้นสีเหลือง ลงยาขัดมัน
(๒) เครื่องหมายลักษณะทหารดี โลหะรูปสี่เหลี่ยมจัตุรัส
มีพื้นสีแดง ลงยาขัดมัน
(๓) เครื่องหมายการกีฬาดี โลหะรูปสี่เหลี่ยมจัตุรัส
มีพื้นสีฟ้า ลงยาขัดมัน
เครื่องหมายตามข้อนี้ ใช้ประดับกับเครื่องแบบปกติขาว
เครื่องแบบปกติเทาคอแบะ เครื่องแบบปกติเทารัดเอว เครื่องแบบปกติเทาคอพับ และเครื่องแบบปกติเทาอ่อนคอแบะ
เหนือกึ่งกลางกระเป๋าเสื้อข้างขวา ๑ เซนติเมตร ให้ประดับเรียงจากซ้ายไปขวา
ตามลำดับของเครื่องหมาย

ข้อ ๑๐
ให้ยกเลิกความในข้อ ๓๓ ข้อ ๓๔ และข้อ ๓๕ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ ซึ่งแก้ไขเพิ่มเติมโดยกฎกระทรวง (พ.ศ. ๒๕๒๓)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๗ และให้ใช้ความต่อไปนี้แทน
ข้อ ๓๓ เครื่องแบบทหารหญิง มี ๑๑ ชนิด คือ
(๑) เครื่องแบบปกติขาว ประกอบด้วย
(ก) หมวกทรงกลมพับปีกสีขาว
(ข) เสื้อชั้นนอกคอแบะสีขาว
(ค) กระโปรงสีขาว
(ง) รองเท้าหุ้มส้นหนังสีดำ ชนิดไม่ผูกเชือก
(จ) ถุงเท้ายาวสีน้ำตาลอ่อน
(ฉ) กระเป๋าถือสีดำ
(๒) เครื่องแบบปกติเทาคอแบะ ประกอบด้วย
(ก) หมวกทรงกลมพับปีกสีเทา
(ข) เสื้อชั้นนอกคอแบะสีเทา
(ค) กระโปรงสีเทา
(ง) รองเท้าหุ้มส้นหนังสีดำ ชนิดไม่ผูกเชือก
(จ) ถุงเท้ายาวสีน้ำตาลอ่อน
(ฉ) กระเป๋าถือสีดำ
(๓) เครื่องแบบปกติเทาคอแบะปล่อยเอว ประกอบด้วย
(ก) หมวกทรงกลมพับปีกสีเทา หรือหมวกหนีบสีเทา
(ข) เสื้อคอแบะสีเทา
(ค) กระโปรงสีเทา หรือกระโปรงกางเกงสีเทา
(ง) รองเท้าหุ้มส้นหนังสีดำ ชนิดไม่ผูกเชือก
(จ) ถุงเท้า ใช้ถุงเท้ายาวสีน้ำตาลอ่อนหรือไม่ใช้ก็ได้
(ฉ) กระเป๋าถือสีดำ
(๔) เครื่องแบบปกติเทาอ่อนคอแบะปล่อยเอว ประกอบด้วย
(ก) หมวกทรงกลมพับปีกสีเทา หรือหมวกหนีบสีเทา
(ข) เสื้อคอแบะสีเทาอ่อน
(ค) กระโปรงสีเทา หรือกระโปรงกางเกงสีเทา
(ง) รองเท้าหุ้มส้นหนังสีดำ ชนิดไม่ผูกเชือก
(จ) ถุงเท้า ใช้ถุงเท้ายาวสีน้ำตาลอ่อนหรือไม่ใช้ก็ได้
(ฉ) กระเป๋าถือสีดำ
(๕) เครื่องแบบปกติคอพับ ประกอบด้วย
(ก) หมวกทรงกลมพับปีกสีเทา หรือหมวกหนีบสีเทา
(ข) เสื้อคอพับสีขาว
(ค) กระโปรงสีเทา กระโปรงกางเกงสีเทา หรือกางเกงขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้า เมื่อใช้กระโปรงหรือกระโปรงกางเกง
ให้ใช้รองเท้าหุ้มส้นหนังสีดำ ชนิดไม่ผูกเชือก เมื่อใช้กางเกงขายาว
ให้ใช้รองเท้าหุ้มส้นหนังสีดำชนิดผูกเชือก
(ฉ) ถุงเท้า เมื่อใช้กระโปรงหรือกระโปรงกางเกง
จะใช้ถุงเท้ายาวสีน้ำตาลอ่อนหรือไม่ใช้ก็ได้ เมื่อใช้กางเกง ให้ใช้ถุงเท้าสั้นสีดำ
(ช) กระเป๋าถือสีดำ
(๖) เครื่องแบบฝึก ประกอบด้วย
(ก) หมวกหนีบสีเทา
(ข) เสื้อฝึกสีเทา
(ค) กางเกงฝึกขายาวสีเทา
(ง) เข็มขัดด้ายถักหรือวัตถุเทียมด้ายถักสีน้ำเงินดำ
(จ) รองเท้าหุ้มส้นหนังสีดำ ชนิดผูกเชือก
(ฉ) ถุงเท้าสั้นสีดำ
(๗) เครื่องแบบสนาม เช่นเดียวกับเครื่องแบบฝึก
และให้ใช้เครื่องสนามด้วย
(๘) เครื่องแบบครึ่งยศ เช่นเดียวกับเครื่องแบบปกติขาว
เว้นแต่ให้ใช้กระโปรงสีเทาและกระเป๋าสโมสร
สำหรับนายทหารพิเศษประจำกรมนักเรียนนายเรืออากาศรักษาพระองค์
โรงเรียนนายเรืออากาศ และประจำกองพันทหารอากาศโยธิน ๑ รักษาพระองค์ กรมอากาศโยธิน
มีเครื่องแบบครึ่งยศรักษาพระองค์เพิ่มขึ้นอีกชนิดหนึ่ง ประกอบด้วย
(ก) หมวกทรงอ่อนสีเทา
(ข) เสื้อชั้นนอกคอปิดสีขาว
(ค) กระโปรงสีเทา
(ง) คันชีพ
(จ) รองเท้าสูงครึ่งน่องหนังสีดำ ชนิดไม่ผูกเชือก
หรือรองเท้าสูงหนังสีดำ ชนิดไม่ผูกเชือก
(ฉ) ถุงเท้ายาวสีน้ำตาลอ่อน
(๙) เครื่องแบบเต็มยศขาว เช่นเดียวกับเครื่องแบบปกติขาว
เว้นแต่ให้ใช้กระโปรงสีเทาและกระเป๋าสโมสร
สำหรับนายทหารพิเศษประจำกรมนักเรียนนายเรืออากาศรักษาพระองค์
โรงเรียนนายเรืออากาศ มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกทรงอ่อนสีเทา
มีพู่สีฟ้าสดติด ณ ที่ที่มีตราราชวัลลภ เสื้อชั้นนอกคอปิดสีฟ้าสด และมีประคด
สำหรับนายทหารพิเศษประจำกองพันทหารอากาศโยธิน ๑
รักษาพระองค์ กรมอากาศโยธิน มีเครื่องแบบเต็มยศรักษาพระองค์เพิ่มขึ้นอีกชนิดหนึ่ง
เช่นเดียวกับเครื่องแบบครึ่งยศรักษาพระองค์ เว้นแต่ให้ใช้หมวกทรงอ่อนสีเทา
มีพู่สีบานเย็นติด ณ ที่ที่มีตราราชวัลลภเสื้อชั้นนอกคอปิดสีบานเย็น และมีประคด
(๑๐) เครื่องแบบเต็มยศเทา
เช่นเดียวกับเครื่องแบบปกติเทาคอแบะ
(๑๑) เครื่องแบบสโมสร เช่นเดียวกับเครื่องแบบปกติขาว
เว้นแต่ให้ใช้กระโปรงสีน้ำเงินดำและกระเป๋าสโมสร
ข้อ ๓๔ หมวก
มี ๔ แบบ คือ
(๑) หมวกหนีบสีเทา ตอนหน้าเชิด ตอนหลังต่ำ
ด้านซ้ายเหนือขอบหมวกห่างจากมุมพับด้านหน้า ๔ เซนติเมตร มีตราหน้าหมวกโลหะขนาดเล็ก
(๒) หมวกทรงกลมพับปีกสีเทา ตัวหมวกสีเทาอ่อน สูง ๘
เซนติเมตร ปีกหมวกสีเทา กว้าง ๗ เซนติเมตร ด้านข้างและด้านหลังพับติดกับหมวก
มีผ้าพันหมวกสีเทากว้าง ๓ เซนติเมตร ตอนหน้าของผ้าพันหมวกกว้าง ๖ เซนติเมตร
และมีตราหน้าหมวก ดังนี้
พลทหาร นักเรียนจ่าอากาศ และนายทหารประทวน
ใช้ตราหน้าหมวกโลหะขนาดกลาง
นายทหารสัญญาบัตร
ใช้ตราหน้าหมวกปักด้วยดิ้นหรือทำด้วยวัตถุเทียมดิ้นขนาดเล็ก
นายทหารสัญญาบัตรชั้นนาวาอากาศเอก
ที่ผ้าพันหมวกข้างตราหน้าหมวกทั้ง ๒
ข้างปักด้วยดิ้นทองหรือทำด้วยวัตถุเทียมดิ้นทองเป็นรูปช่อชัยพฤกษ์ข้างละ ๑ แถว
นายทหารสัญญาบัตรชั้นนายพลอากาศและจอมพลอากาศ
ที่ผ้าพันหมวกข้างตราหน้าหมวกทั้ง ๒
ข้างปักด้วยดิ้นทองหรือทำด้วยวัตถุเทียมดิ้นทองเป็นรูปช่อชัยพฤกษ์ข้างละ ๒ แถว
(๓) หมวกทรงกลมพับปีกสีขาว ตัวหมวกสีขาว ปีกหมวกสีเทา มีเครื่องประกอบและลักษณะของหมวกเช่นเดียวกับหมวกทรงกลมพับปีกสีเทา
(๔) หมวกทรงอ่อนสีเทา ด้านซ้ายหมวกมีตราราชวัลลภ
ข้อ ๓๕
เสื้อมี ๙ แบบ คือ
(๑) เสื้อฝึกสีเทา
มีลักษณะเช่นเดียวกับเสื้อฝึกสีเทาของทหารชาย
(๒) เสื้อคอพับสีขาว คอพับตอนหน้ากว้าง ๕ เซนติเมตร
ห้อยยาวลงมา ๘ เซนติเมตร และมีขลิบสีน้ำเงินดำกว้าง ๐.๕ เซนติเมตรโดยรอบ
ที่คอและแนวสาบอกมีดุม ๕ ดุม แขนยาวรัดข้อมือ ขัดดุมข้างละ ๑ ดุม
และมีอินทรธนูดังนี้
พลทหาร นักเรียนจ่าอากาศ และนายทหารประทวนชั้นจ่าอากาศ มีอินทรธนูอ่อน
นายทหารประทวนชั้นพันจ่าอากาศ และนายทหารสัญญาบัตร
ใช้อินทรธนูแข็ง หรือจะใช้อินทรธนูอ่อนโดยติดเครื่องหมายยศชนิดโลหะที่ปกคอเสื้อทั้ง
๒ ข้างแทนเครื่องหมายสังกัดก็ได้
ดุมทั้งสิ้น เว้นแต่ดุมของอินทรธนูแข็ง ใช้ดุมสีขาวขนาดเล็ก
เมื่อสวมเสื้อนี้ให้สอดชายเสื้ออยู่ภายในกระโปรง
กระโปรงกางเกง หรือกางเกง
เสื้อแบบนี้จะใช้แขนสั้นเหนือข้อศอกไม่เกิน ๒ เซนติเมตร
ปลายแขนพับออกข้างนอกเป็นรูปแหลม ๖ เซนติเมตร ก็ได้
(๓) เสื้อคอแบะสีเทา แบบคอป้าน ปล่อยเอว ผ่าอกตลอดตัวเสื้อ ไม่มีสาบอก
ที่แนวอกมีดุมสีทองขนาดเล็ก ๔ ดุม แขนสั้นเหนือข้อศอกพองาม ปลายแขนพับ
ออกข้างนอกเป็นรูปแหลม ๖ เซนติเมตร มีตะเข็บหน้า ๒ ตะเข็บ ตะเข็บหลัง ๒ ตะเข็บ
มีกระเป๋าที่แนวเอวเสื้อเป็นกระเป๋าเจาะข้างละ ๑ กระเป๋า
ปากกระเป๋าเฉียงลงไปทางเอว และมีอินทรธนูดังนี้
นายทหารประทวนชั้นจ่าอากาศ มีอินทรธนูอ่อน
นายทหารประทวนชั้นพันจ่าอากาศ และนายทหารสัญญาบัตร ใช้อินทรธนูแข็ง
(๔) เสื้อคอแบะสีเทาอ่อน แบบคอป้าน ปล่อยเอว
ผ่าอกตลอดตัวเสื้อ ไม่มีสาบอก ที่แนวอกมีดุมสีขาวขนาดเล็ก ๔ ดุม แขนสั้นเหนือข้อศอกพองาม
ปลายแขนพับออกข้างนอกเป็นรูปแหลม ๖ เซนติเมตร มีตะเข็บหน้า ๒ ตะเข็บ ตะเข็บหลัง ๒
ตะเข็บ มีกระเป๋าที่แนวเอวเสื้อ เป็นกระเป๋าเจาะข้างละ ๑ กระเป๋า
ปากกระเป๋าเฉียงลงไปทางเอว กุ๊นปากกระเป๋าสีเดียวกับตัวเสื้อ และมีอินทรธนูอ่อน นายทหารประทวนชั้นพันจ่าอากาศ
และนายทหารสัญญาบัตร ติดเครื่องหมายยศชนิดโลหะที่มุมปกคอแบะตอนบนทั้ง ๒ ข้าง
(๕) เสื้อชั้นนอกคอแบะสีเทา แบบคอมน มีตะเข็บหลัง ๓ ตะเข็บ
ที่แนวอกมีดุมสีทองขนาดเล็ก ๔ ดุม มีกระเป๋าล่างเป็นกระเป๋าเจาะข้างละ ๑ กระเป๋า
ปากกระเป๋าเฉียงลงไปทางเอว และมีอินทรธนูดังนี้
พลทหาร นักเรียนจ่าอากาศ และนายทหารประทวนชั้นจ่าอากาศ
มีอินทรธนูอ่อน
นายทหารประทวนชั้นพันจ่าอากาศ และนายทหารสัญญาบัตร ใช้อินทรธนูแข็ง
เสื้อแบบนี้ให้ใช้เสื้อคอพับสีขาวประกอบด้วย
(๖) เสื้อชั้นนอกคอแบะสีขาว มีลักษณะเช่นเดียวกับเสื้อชั้นนอกคอแบะสีเทา
เสื้อแบบนี้ให้ใช้เสื้อคอพับสีขาวประกอบด้วย
(๗) เสื้อชั้นนอกคอปิดสีขาว มีตะเข็บหลัง ๔ ตะเข็บ
แนวอกมีดุมสีทองขนาดใหญ่ ๕ ดุม ด้านหน้ามีกระเป๋าล่างข้างละ ๑ กระเป๋า เป็นกระเป๋าเจาะ
ไม่มีปกและใช้อินทรธนูแข็ง
(๘) เสื้อชั้นนอกคอปิดสีฟ้าสด
สำหรับนายทหารพิเศษประจำกรมนักเรียนนายเรืออากาศรักษาพระองค์ โรงเรียนนายเรืออากาศ
ลักษณะเช่นเดียวกับเสื้อชั้นนอกคอปิดสีฟ้าสดของทหารชายในกรมนักเรียนนายเรืออากาศรักษาพระองค์
โรงเรียนนายเรืออากาศ
(๙) เสื้อชั้นนอกคอปิดสีบานเย็น สำหรับนายทหารพิเศษประจำกองพันทหารอากาศโยธิน
๑ รักษาพระองค์ กรมอากาศโยธิน ลักษณะเช่นเดียวกับเสื้อชั้นนอก
คอปิดสีบานเย็นของทหารชายในกองพันทหารอากาศโยธิน ๑ รักษาพระองค์ กรมอากาศโยธิน

ข้อ ๑๑
ให้ยกเลิกความในข้อ ๓๖ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ และให้ใช้ความต่อไปนี้แทน
ข้อ ๓๖ กระโปรงและกางเกง
มีดังนี้
(๑) กระโปรงสีเทา ยาวคลุมเข่าไม่เกินครึ่งน่อง
ผ่าเอวที่ด้านซ้าย และที่ขอบเอวมีห่วงสำหรับสอดเข็มขัด
ทำด้วยผ้าชนิดและสีเดียวกับกระโปรง กว้างไม่เกิน ๑ เซนติเมตร ข้างหน้า ๒ ห่วง
ข้างหลัง ๒ ห่วง ด้านหลังมีจีบปล่อยชายกระโปรง ๒ จีบ ระยะห่างกันพอสมควร
ชายกระโปรงไม่บาน และไม่มีกระเป๋า
(๒) กระโปรงสีขาว มีลักษณะเช่นเดียวกับกระโปรงสีเทา
(๓) กระโปรงสีน้ำเงินดำ มีลักษณะเช่นเดียวกับกระโปรงสีเทา
(๔) กระโปรงกางเกงสีเทา ยาวคลุมเข่าไม่เกินครึ่งน่อง
ผ่าเอวที่ด้านซ้าย และที่ขอบเอวมีห่วงสำหรับสอดเข็มขัด
ทำด้วยผ้าชนิดและสีเดียวกับกระโปรงกางเกง กว้างไม่เกิน ๑ เซนติเมตร ข้างหน้า ๒
ห่วง ข้างหลัง ๒ ห่วง ด้านหน้าและด้านหลังมีจีบกระทบ ปล่อยชายพองาม ชายกระโปรงกางเกงไม่บาน
และไม่มีกระเป๋า
(๕) กางเกงขายาวสีเทา
มีลักษณะเช่นเดียวกับกางเกงขายาวสีเทาของทหารชาย เว้นแต่ผ่าเอวทางด้านซ้าย
ปลายขากว้างไม่น้อยกว่า ๒๐ เซนติเมตร แต่ไม่เกิน ๒๔ เซนติเมตร
(๖) กางเกงฝึกขายาวสีเทา
มีลักษณะเช่นเดียวกับกางเกงฝึกขายาวสีเทาของทหารชาย เว้นแต่ผ่าเอวทางด้านซ้าย
ปลายขากว้างไม่น้อยกว่า ๒๐ เซนติเมตร แต่ไม่เกิน ๒๔ เซนติเมตร

ข้อ ๑๒
ให้ยกเลิกความใน (๑) ของข้อ ๓๗ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ ซึ่งแก้ไขเพิ่มเติมโดยกฎกระทรวง พ.ศ. ๒๕๒๓
ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยเครื่องแบบทหารอากาศ
ฉบับที่ ๑๗ และให้ใช้ความต่อไปนี้แทน
(๑) เข็มขัด
ใช้เข็มขัดด้ายถักหรือวัตถุเทียมด้ายถักสีน้ำเงินดำ มีลักษณะเช่นเดียวกับเข็มขัดด้ายถักหรือวัตถุเทียมด้ายถักสีน้ำเงินดำของทหารชาย

ข้อ ๑๓
ให้ยกเลิกความใน (๑) ของข้อ ๓๘ แห่งกฎกระทรวง (พ.ศ. ๒๕๑๑) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๓
ซึ่งแก้ไขเพิ่มเติมโดยกฎกระทรวง (พ.ศ. ๒๕๒๓) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๗ และให้ใช้ความต่อไปนี้แทน
(๑) รองเท้าหุ้มส้นหนังสีดำ ชนิดไม่ผูกเชือก
พื้นบางชั้นเดียว ส้นใหญ่พอสมควร สูงไม่เกิน ๓.๕ เซนติเมตร และไม่ต่ำกว่า ๒.๕
เซนติเมตร

ข้อ ๑๔
ให้ยกเลิกความในข้อ ๔๐ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ และให้ใช้ความต่อไปนี้แทน
ข้อ ๔๐ อินทรธนู
มี ๒ แบบ คือ
(๑) อินทรธนูอ่อน ทำด้วยผ้าชนิดและสีเดียวกับเสื้อ
เป็นแผ่นสี่เหลี่ยมเรียวจากทางด้านไหล่ไปทางคอ ปลายมน ด้านไหล่กว้าง ๓.๕ เซนติเมตร
เย็บติดกับเสื้อเป็นรูปสี่เหลี่ยมมีเส้นทแยงมุมระยะห่างจากด้านไหล่ไปทางคอ ๓.๕
เซนติเมตร ด้านคอกว้าง ๒.๕ เซนติเมตร ตอนปลายขัดดุมดังนี้
พลทหาร นักเรียนจ่าอากาศ และนายทหารประทวนชั้นจ่าอากาศ ใช้ดุมสีขาวขนาดเล็ก
เมื่อแต่งเครื่องแบบปกติเทาคอแบะปล่อยเอว ใช้ดุมสีทองขนาดเล็ก
เมื่อแต่งเครื่องแบบปกติเทาอ่อนคอแบะปล่อยเอว ใช้ดุมสีขาวขนาดเล็ก
และเมื่อแต่งเครื่องแบบปกติขาว เครื่องแบบปกติเทาคอแบะ เครื่องแบบครึ่งยศ เครื่องแบบเต็มยศขาว
เครื่องแบบเต็มยศเทา และเครื่องแบบสโมสร ใช้ดุมสีทองขนาดเล็ก
นายทหารประทวนชั้นพันจ่าอากาศ และนายทหารสัญญาบัตร ใช้ดุมสีขาวขนาดเล็ก
(๒) อินทรธนูแข็ง ทำด้วยสักหลาดหรือเสิร์จสีน้ำเงินดำ
เป็นแผ่นสี่เหลี่ยมเรียวจากทางด้านไหล่ไปทางคอ ปลายมน ด้านไหล่กว้าง ๔ เซนติเมตร
ด้านคอกว้าง ๓ เซนติเมตร ตอนปลายติดดุมสีทองขนาดเล็ก และมีเครื่องประกอบเช่นเดียวกับอินทรธนูแข็งของทหารชาย

ข้อ ๑๕
ให้ยกเลิกความในข้อ ๔๒ แห่งกฎกระทรวง (พ.ศ. ๒๕๑๑)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารอากาศ ฉบับที่ ๑๓ แลให้ใช้ความต่อไปนี้แทน
ข้อ ๔๒ เมื่อแต่งเครื่องแบบปกติคอพับที่ใช้อินทรธนูอ่อน
เครื่องแบบปกติเทาอ่อนคอแบะปล่อยเอว เครื่องแบบฝึก หรือเครื่องแบบสนาม เฉพาะนายทหารประทวนชั้นพันจ่าอากาศ
และนายทหารสัญญาบัตร ให้ใช้เครื่องหมายยศชนิดโลหะของทหารชายตามข้อ ๑๘

ข้อ ๑๖
ให้ยกเลิกความในข้อ ๔๓ แห่งกฎกระทรวง (พ.ศ. ๒๕๑๑) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๓
ซึ่งแก้ไขเพิ่มเติมโดยกฎกระทรวง (พ.ศ. ๒๕๒๓)
ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยเครื่องแบบทหารอากาศ
ฉบับที่ ๑๗ และให้ใช้ความต่อไปนี้แทน
ข้อ ๔๓ เครื่องหมายสังกัดและเครื่องหมายพิเศษ
มีลักษณะเช่นเดียวกับเครื่องหมายสังกัดและเครื่องหมายพิเศษของทหารชาย
สำหรับเครื่องหมายสังกัด ติดที่คอเสื้อทั้ง ๒ ข้าง ดังนี้
(๑) เสื้อคอพับ ติดที่มุมปกคอพับ เว้นแต่นักเรียนจ่าอากาศ นายทหารประทวนชั้นพันจ่าอากาศ
และนายทหารสัญญาบัตร เมื่อใช้เสื้อคอพับที่มีอินทรธนูอ่อน
ไม่ต้องติดเครื่องหมายสังกัด
(๒) เสื้อคอแบะสีเทา ติดที่มุมปกคอแบะตอนบน
(๓) เสื้อคอแบะสีเทาอ่อน ไม่ต้องติดเครื่องหมายสังกัด
เว้นแต่นายทหารประทวนชั้นจ่าอากาศ ให้ติดที่มุมปกคอแบะตอนบน
(๔) เสื้อฝึก ติดที่มุมปกคอแบะตอนบน
เว้นแต่นักเรียนจ่าอากาศ นายทหารประทวนชั้นพันจ่าอากาศ และนายทหารสัญญาบัตร
ไม่ต้องติดเครื่องหมายสังกัด
(๕) เสื้อชั้นนอกคอแบะสีเทา ติดที่มุมปกคอแบะตอนบน
(๖) เสื้อชั้นนอกคอแบะสีขาว ติดที่มุมปกคอแบะตอนบน
สำหรับเครื่องหมายพิเศษ ให้ใช้ติดเช่นเดียวกับทหารชาย
(๗) เสื้อชั้นนอกคอปิดสีขาว ติดที่มุมคอตอนหน้า


ให้ไว้ ณ วันที่ ๒๕ พฤศจิกายน ๒๕๒๘
พลเอก ป. ติณสูลานนท์
รัฐมนตรีว่าการกระทรวงกลาโหม
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรกำหนดให้มีเครื่องแบบปกติเทาอ่อนคอแบะเพิ่มขึ้นสำหรับนักเรียนทหาร
นายทหารประทวน และนายทหารสัญญาบัตรชาย
และให้มีเครื่องแบบปกติเทาคอแบะปล่อยเอวและเครื่องแบบปกติเทาอ่อนคอแบะปล่อยเอวเพิ่มขึ้นสำหรับทหารหญิง
กับให้ใช้หมวกหนีบสีเทา เข็มขัดทำด้วยวัตถุเทียมด้ายถัก
และให้ใช้วัตถุเทียมดิ้นทอง วัตถุเทียมไหมทอง ทำส่วนประกอบของเครื่องแบบได้ด้วย
รวมทั้งปรับปรุงส่วนประกอบบางชนิดของเครื่องแบบทหารอากาศ เพื่อให้สอดคล้องกับเครื่องแบบที่กำหนดขึ้นใหม่และเหมาะสมกับสภาพการณ์ในปัจจุบันยิ่งขึ้น
จึงจำเป็นต้องออกกฎกระทรวงนี้


























ปณตภร/ปรับปรุง
๑๐ มิถุนายน ๒๕๕๖



[๑] ราชกิจจานุเบกษา
เล่ม ๑๐๒/ตอนที่ ๑๘๒/ฉบับพิเศษ หน้า ๕๖/๒ ธันวาคม ๒๕๒๘